CELEX: 31983R0573
Language: el
Date: 1983-03-14 00:00:00
Title: Κανονισμός (ΕΟΚ) αριθ. 573/83 της Επιτροπής της 14ης Μαρτίου 1983 περί των ανακοινώσεων από τα Κράτη μέλη στην Επιτροπή στον τομέα των πίσων, των κουκιών και των φουλιών

Avis juridique important

|

31983R0573

Κανονισμός (ΕΟΚ) αριθ. 573/83 της Επιτροπής της 14ης Μαρτίου 1983 περί των ανακοινώσεων από τα Κράτη μέλη στην Επιτροπή στον τομέα των πίσων, των κουκιών και των φουλιών  

Επίσημη Εφημερίδα αριθ. L 069 της 15/03/1983 σ. 0005 - 0006

***** ΚΑΝΟΝΙΣΜΟΣ (ΕΟΚ) αριθ. 573/83 ΤΗΣ ΕΠΙΤΡΟΠΗΣ  της 14ης Μαρτίου 1983  περί των ανακοινώσεων από τα Κράτη μέλη στην Επιτροπή στον τομέα των πίσων, των κουκιών και των φουλιών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 περί ειδικών μέτρων για τα πίσα, τα κουκιά και τα φούλια (1), και ιδίως το άρθρο 5,  Εκτιμώντας:  ότι, για να εξασφαλισθεί καλή διαχείριση των μέτρων που προβλέπονται για τα πίσα, τα κουκιά και τα φούλια, είναι απαραίτητο να ενημερώνεται η Επιτροπή από τα Κράτη μέλη σχετικά με την εφαρμογή των διαφορετικών μέτρων που προβλέπονται στον κανονισμό (ΕΟΚ) αριθ. 2036/82 του Συμβουλίου (2), καθώς και στον κανονισμό (ΕΟΚ) αριθ. 2192/82 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3472/82 (4)·  ότι, για το σκοπό αυτό, πρέπει να ανακοινώνονται κανονικά από τα Κράτη μέλη στην Επιτροπή ορισμένα στοιχεία σχετικά με τις εγκεκριμένες οργανώσεις, την κατάσταση της παραγωγής και της αγοράς, καθώς και με τα εμπορικά ρεύματα στον τομέα των πίσων, κουκιών και φουλιών·  ότι κρίνεται, εντούτοις, σκόπιμο οι ανακοινώσεις αυτές να περιορίζονται στις απολύτως αναγκαίες και να λαμβάνονται υπόψη οι διοικητικές δυνατότητες που υπάρχουν στα Κράτη μέλη·  ότι για να εξασφαλισθεί αποδοτική λειτουργία πρέπει να επαναληφθούν στον παρόντα κανονισμό όλες οι υποχρεώσεις που έχουν αναλάβει τα Κράτη μέλη όσον αφορά τις πληροφορίες που πρέπει να παρέχουν τακτικά στην Επιτροπή και, ως εκ τούτου, να καταργηθεί ο κανονισμός (ΕΟΚ) αριθ. 435/79 της Επιτροπής (5)·  ότι τα μέτρα που προβλέπονται στον παρόντα κανονισμό είναι σύμωνα με τη γνώμη της Επιτροπής Διαχειρίσεως Αποξηραμένων Ζωοτροφών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα Κράτη μέλη διαβιβάζουν στην Επιτροπή, μέσα σε 30 ημέρες από την έγκριση, τα επώνυμα, τα ονόματα, τις διευθύνσεις και τον αριθμό των παραγωγών που είναι μέλη οργανώσεων που έχουν εγκριθεί σύμφωνα με το άρθρο 8 παράγραφος 2 του κανονισμού (ΕΟΚ) αριθ. 2036/82.  Άρθρο 2  Τα Κράτη μέλη διαβιβάζουν στην Επιτροπή, για κάθε μήνα, μέσα σε 21 ημέρες μετά το τέλος του εν λόγω μήνα, τις ακόλουθες πληροφορίες, ξεχωριστά για τα πίσα, τα κουκιά και τα φούλια:  - τις ποσότητες για τις οποίες ζητήθηκαν οι ενισχύσεις που αναφέρονται στις παραγράφους 1 και 2 του άρθρου 3 του κανονισμού (ΕΟΚ) αριθ. 1431/82, κατανεμημένες σύμφωνα με τις παραγράφους αυτές,  - τις ποσότητες που έχουν τεθεί υπό έλεγχο, όπως αναφέρεται στο άρθρο 5 παράγραφος 1 δεύτερη περίπτωση του κανονισμού (ΕΟΚ) αριθ. 2036/82.  Άρθρο 3  Τα Κράτη μέλη διαβιβάζουν στην Επιτροπή για κάθε τρίμηνο, μέσα σε 21 ημέρες από το τέλος Μαρτίου, Ιουνίου, Σεπτεμβρίου και Δεκεμβρίου κάθε έτους, τις ακόλουθες πληροφορίες, ξεχωριστά για τα πίσα, τα κουκιά και τα φούλια:  - τον αριθμό των χορηγηθέντων πιστοποιητικών, όπως αναφέρεται στο άρθρο 4 παράγραφος 2 του κανονισμού (ΕΟΚ) αριθ. 2036/82, καθώς και τις σχετικές ποσότητες,  - τις ποσότητες για τις οποίες έχει εφαρμοστεί το άρθρο 32 του κανονισμού (ΕΟΚ) αριθ. 2192/82,  - τις ποσότητες για τις οποίες έχει εφαρμοστεί το άρθρο 33 του κανονισμού (ΕΟΚ) αριθ. 2192/82.  Άρθρο 4  Τα Κράτη μέλη διαβιβάζουν στην Επιτροπή πριν από την 1η Σεπτεμβρίου κάθε έτους, για την προηγούμενη περίοδο εμπορίας, τις ακόλουθες πληροφορίες, ξεχωριστά για τα πίσα, τα κουκιά και τα φούλια:  - τις ποσότητες που χρησιμοποιήθηκαν πραγματικά, κατανεμημένες σύμφωνα με τις υποδιαιρέσεις που αναφέρονται στο άρθρο 16 του κανονισμού (ΕΟΚ) αριθ. 2192/82,  - τις ποσότητες που χρησιμοποιήθηκαν πραγματικά από τους εγκεκριμένους οργανισμούς,  - τον αριθμό των συμβάσεων που έχουν κατατεθεί, όπως αναφέρεται στο άρθρο 4 παράγραφος 1 του κανονισμού (ΕΟΚ) αριθ. 2036/82, καθώς και τις αντίστοιχες ποσότητες ή/και εκτάσεις·  - τον αριθμό των δηλώσεων παραδόσεως που έχουν κατατεθεί, όπως αναφέρεται στο άρθρο 4 παράγραφος 1 του κανονισμού (ΕΟΚ) αριθ. 2036/82, καθώς και τις αντίστοιχες ποσότητες.  Άρθρο 5  Τα Κράτη μέλη διαβιβάζουν στην Επιτροπή, το αργότερο μέχρι τις 30 Απριλίου 1983, τις πληροφορίες που απαιτούνται σύμφωνα με τα άρθρα 1 έως 3 και αφορούν την περίοδο που αρχίζει την 1η Ιουλίου 1982, κατανεμημένες, όπου χρειάζεται, ανάλογα με τις περιόδους που αναφέρονται στο σχετικό άρθρο.  Άρθρο 6  Ο κανονισμός (ΕΟΚ) αριθ. 435/79 καταργείται.  Άρθρο 7  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 14 Μαρτίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 162 της 12. 6. 1982, σ. 28.  (2) ΕΕ αριθ. L 219 της 28. 7. 1982, σ. 1.  (3) ΕΕ αριθ. L 233 της 7. 8. 1982, σ. 5.  (4) ΕΕ αριθ. L 365 της 24. 12. 1982, σ. 29.  (5) ΕΕ αριθ. L 53 της 3. 3. 1979, σ. 25.